Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 467/09)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Uhlen Roth Lay”

PDO-DE-02083-AM02

Tiedonannon päivämäärä: 16. syyskuuta 2021

HYVÄKSYTYN MUUTOKSEN KUVAUS JA PERUSTELUT

Viinin / viinialan tuotteiden kuvaus

Asetuksen (EU) N:o 1308/2013 liitteessä VII olevan II osan 1 kohdan c alakohdan toista luetelmakohtaa on muutettu annetulla asetuksella (EU) 2017/2393. Sääntöä, jonka mukaan kokonaisalkoholipitoisuuden enimmäisraja voi ylittää 15 tilavuusprosenttia, kun kyseessä ovat viinit, joilla on suojattu alkuperänimitys ja jotka on valmistettu ilman väkevöimistä tai väkevöitetty ainoastaan käyttäen osittaisia tiivistämismenetelmiä, jotka on lueteltu liitteessä VIII olevan I osan B jakson 1 kohdassa, täydennettiin seuraavasti: ”edellyttäen, että kyseisen suojatun alkuperänimityksen teknisessä asiakirjassa olevassa tuote-eritelmässä annetaan siihen mahdollisuus;”. Sen vuoksi tuote-eritelmään oli tehtävä vastaava muutos.

YHTENÄINEN ASIAKIRJA

1. Nimi/nimet

Uhlen Roth Lay

2. Maantieteellisen merkinnän tyyppi

SAN – suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viini(e)n kuvaus

1. Laatuviini

LYHYT KIRJALLINEN KUVAUS

Riesling-valkoviinit kypsytetään Uhlen Roth Layn tilalla. Rypäletuotteita on kolmentyyppisiä: laatuviini, arvomerkinnällä varustettu viini (Prädikatswein) ja Sekt b.A. (määritetyiltä alueilta peräisin oleva laatukuohuviini). Nämä tyypit eroavat ominaisuuksiltaan jonkin verran.

Nuoressa Uhlen Roth Lay -viinissä on vaaleankeltainen, joskus vihertävä väri, joka voimistuu tuotteen vanhetessa ennen kuin väri muuttuu voimakkaan täyteläisen kullankeltaiseksi viinin saavutettua täyden kypsyyden. Viinin aromeja määrittää hedelmäisten vivahteiden ja liuskekivelle tyypillisen mineraalisuuden välinen vuorovaikutus. Viineille on usein luonteenomaista kylmä metallinen mutta hillitty terävyys, joka tuottaa hienostuneen suutuntuman. Viineissä on useimmiten vain hentoja vivahteita tunnetuista hedelmäaromeista. Joskus viinissä on häivähdys kypsää syysomenaa, joskus havaittavissa on herkkä orvokin tuoksu lakritsiin yhdistettynä.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

–

Todellinen alkoholipitoisuus vähintään (til-%)

–

Vähimmäishappopitoisuus

–

Haihtuvien happojen pitoisuus enintään (milliekvivalenttia/litra)

–

Kokonaisrikkidioksidipitoisuus enintään (mg/litra)

–

2. Arvomerkinnällä varustettu viini (Prädikatswein) (Auslese)

LYHYT KIRJALLINEN KUVAUS

Riesling-valkoviinit kypsytetään Uhlen Roth Layn tilalla. Rypäletuotteita on kolmentyyppisiä: laatuviini, arvomerkinnällä varustettu viini (Prädikatswein) ja Sekt b.A. (määritetyiltä alueilta peräisin oleva laatukuohuviini). Nämä tyypit eroavat ominaisuuksiltaan jonkin verran.

Nuoressa Uhlen Roth Lay -viinissä on vaaleankeltainen, joskus vihertävä väri, joka voimistuu tuotteen vanhetessa ennen kuin väri muuttuu voimakkaan täyteläisen kullankeltaiseksi viinin saavutettua täyden kypsyyden. Viinin aromeja määrittää hedelmäisten vivahteiden ja liuskekivelle tyypillisen mineraalisuuden välinen vuorovaikutus. Viineille on usein luonteenomaista kylmä metallinen mutta hillitty terävyys, joka tuottaa hienostuneen suutuntuman. Viineissä on useimmiten vain hentoja vivahteita tunnetuista hedelmäaromeista. Joskus viinissä on häivähdys kypsää syysomenaa, joskus havaittavissa on herkkä orvokin tuoksu lakritsiin yhdistettynä. Edellä kuvattu aromien ja makujen kirjo on Auslese-viineissä hienovaraisen makea.

Kokonaisalkoholipitoisuus saa olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

–

Todellinen alkoholipitoisuus vähintään (til-%)

–

Vähimmäishappopitoisuus

–

Haihtuvien happojen pitoisuus enintään (milliekvivalenttia/litra)

–

Kokonaisrikkidioksidipitoisuus enintään (mg/litra)

–

3. Arvomerkinnällä varustettu viini (Prädikatswein) (Beerenauslese, Trockenbeerenauslese ja Eiswein)

LYHYT KIRJALLINEN KUVAUS

Riesling-valkoviinit kypsytetään Uhlen Roth Layn tilalla. Rypäletuotteita on kolmentyyppisiä: laatuviini, arvomerkinnällä varustettu viini (Prädikatswein) ja Sekt b.A. (määritetyiltä alueilta peräisin oleva laatukuohuviini). Nämä tyypit eroavat ominaisuuksiltaan jonkin verran.

Nuoressa Uhlen Roth Lay -viinissä on vaaleankeltainen, joskus vihertävä väri, joka voimistuu tuotteen vanhetessa ennen kuin väri muuttuu voimakkaan täyteläisen kullankeltaiseksi viinin saavutettua täyden kypsyyden. Viinin aromeja määrittää hedelmäisten vivahteiden ja liuskekivelle tyypillisen mineraalisuuden välinen vuorovaikutus. Viineille on usein luonteenomaista kylmä metallinen mutta hillitty terävyys, joka tuottaa hienostuneen suutuntuman. Viineissä on useimmiten vain hentoja vivahteita tunnetuista hedelmäaromeista. Joskus viinissä on häivähdys kypsää syysomenaa, joskus havaittavissa on herkkä orvokin tuoksu lakritsiin yhdistettynä. Edellä kuvattu aromien ja makujen kirjo on Auslese-viineissä hienovaraisen makea, kun taas Beerenauselese-viineissä makeus on hieman kermaisempaa ja mukana voi olla myös häivähdys erilaisia hunajan aromeja. Nämä viinin makuominaisuudet tulevat vielä selvemmin esille Trockenbeerenauslese-viineissä. Edellä kuvattuun aromien ja makujen kirjoon sisältyy Eiswein-viineissä myös mausteista hapokkuutta.

Kokonaisalkoholipitoisuus saa olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

–

Todellinen alkoholipitoisuus vähintään (til-%)

–

Vähimmäishappopitoisuus

–

Haihtuvien happojen pitoisuus enintään (milliekvivalenttia/litra)

–

Kokonaisrikkidioksidipitoisuus enintään (mg/litra)

–

4. Sekt b.A. (määritetyiltä alueilta peräisin oleva laatukuohuviini).

LYHYT KIRJALLINEN KUVAUS

Riesling-valkoviinit kypsytetään Uhlen Roth Layn tilalla. Rypäletuotteita on kolmentyyppisiä: laatuviini, arvomerkinnällä varustettu viini (Prädikatswein) ja Sekt b.A. (määritetyiltä alueilta peräisin oleva laatukuohuviini). Nämä tyypit eroavat ominaisuuksiltaan jonkin verran.

Nuoressa Uhlen Roth Lay -viinissä on vaaleankeltainen, joskus vihertävä väri, joka voimistuu tuotteen vanhetessa ennen kuin väri muuttuu voimakkaan täyteläisen kullankeltaiseksi viinin saavutettua täyden kypsyyden. Viinin aromeja määrittää hedelmäisten vivahteiden ja liuskekivelle tyypillisen mineraalisuuden välinen vuorovaikutus. Viineille on usein luonteenomaista kylmä metallinen mutta hillitty terävyys, joka tuottaa hienostuneen suutuntuman. Viineissä on useimmiten vain hentoja vivahteita tunnetuista hedelmäaromeista. Joskus viinissä on häivähdys kypsää syysomenaa, joskus havaittavissa on herkkä orvokin tuoksu lakritsiin yhdistettynä. Prädikatswein-viinien osalta kuvattua aromien ja makujen kirjoa lisää ja voimistaa Sekt b.A. -viineissä hiilidioksidi, jota käytetään näiden kuohuviinien valmistuksessa.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

13,5

Todellinen alkoholipitoisuus vähintään (til-%)

11,5

Vähimmäishappopitoisuus

–

Haihtuvien happojen pitoisuus enintään (milliekvivalenttia/litra)

–

Kokonaisrikkidioksidipitoisuus enintään (mg/litra)

–

5. Viininvalmistusmenetelmät

5.1. Erityiset viininvalmistusmenetelmät

1. Asianomaiset viininvalmistusmenetelmien rajoitukset

Seuraavat ovat kiellettyjä: kaliumsorbaatti, lysotsyymi, dimetyylidikarbonaatti, elektrodialyysi, alkoholin poistaminen, kationinvaihto, tiivistäminen (jäädytysväkevöinti, osmoosi, hyrrähaihdutus Spinning Cone Column -menetelmällä), makeuttaminen rypälemehulla, tammipuupalaset ja muut tammipuuvalmisteet.

2. Laatuviini

Erityinen viininvalmistusmenetelmä

Vähintään 88 Öchsle-astetta tai kokonaishappopitoisuus (viinihappona ilmaistuna) enint. = 7,5 g/l.

Enintään 100 Öchsle-astetta ja väkevät viinit: jäännössokeripitoisuus enintään = viinialan lainsäädännön mukaisesti ”puolikuiva”.

Yli 100 Öchsle-astetta: jäännössokeripitoisuus enintään = rypälemehun ominaispaino / 3

3. Arvomerkinnällä varustettu viini, johon lisätään ilmaus Auslese, Beerenauslese, Trockenbeerenauslese, Eiswein

Erityinen viininvalmistusmenetelmä

Auslese: Vähintään 105 Öchsle-astetta, jäännössokeripitoisuus vähintään 90 g/l

Beerenauslese: Vähintään 130 Öchsle-astetta, jäännössokeripitoisuus vähintään 150 g/l

Trockenbeerenauslese: Vähintään 180 Öchsle-astetta, jäännössokeripitoisuus vähintään 180 g/l

Eiswein: Vähintään 130 Öchsle-astetta, jäännössokeripitoisuus vähintään 150 g/l

4. Sekt b.A. (määritetyiltä alueilta peräisin oleva laatukuohuviini).

Erityinen viininvalmistusmenetelmä

Perinteinen pullokäyminen

5.2. Enimmäistuotokset

70 hehtolitraa/ha

6. Rajattu maantieteellinen alue

Uhlen Roth Lay on osa SAN-nimitystä ”Mosel” (rekisteröintinumero SAN Mosel PDO-DE-A1270).

Uhlen Roth Layn viinitarhat sijaitsevat Mayen-Koblenzin piirikuntaan kuuluvilla Kobernin ja Winningenin alueilla Rheinland-Pfalzin osavaltiossa. Tämä Uhlenin tilan osa on tunnettu kautta aikain nimellä ”Uhlen Roth Lay”. Se on saanut nimensä viinitarhojen yläpuolisen metsän korkeimman kohdan ja punaisten kallioiden mukaan. Alue alkaa Belltalin laakson ensimmäisistä viinitarhoista – lohkot nro 262/54 ja 156/53 – alavirtaan päin ja päättyy seuraaviin lohkoihin: nrot 6/1, 117/1 ja 2394/3.

Tuotteita, joilla on suojattu alkuperänimitys ”Uhlen Roth”, voidaan tuottaa rekisteröidyllä Moselin SAN-alueella (rekisterinumero SAN Mosel PDO-DE-A1270). Rajattu alue sijaitsee Moselin SAN-alueella.

Uhlen Roth Layn tilan pinta-ala on 15,97 ha.

7. Pääasiallinen rypälelajike (pääasialliset rypälelajikkeet)

White Riesling – Riesling, Riesling renano, Rheinriesling, Klingelberger

8. Yhteyden/yhteyksien kuvaus

Uhlen Roth Lay sijaitsee Ala-Moselin terassiviljelmillä. Uhlen Roth Layn perinteiset terassiviljelmät sijaitsevat eteläsuunnassa noin 75–210 metriä merenpinnan yläpuolella. Viiden viime vuoden keskilämpötila on 11,6 °C eli suhteellisen korkea, kuten näin alhaalla sijaitsevilla viljelmillä voi odottaakin. Pieni sademäärä (noin 620 mm) ja aurinkoisten tuntien suuri määrä (1 922) luovat mikroilmaston, joka eroaa selvästi muista Moselin SAN-alueista. Sen ansiosta rypäleet kypsyvät erityisellä tavalla (suuri potentiaalinen alkoholipitoisuus, pieni happopitoisuus ja kypsät fenolit). Viinien sanotaan olevan hyvin ilmaisuvoimaisia ja maultaan erittäin täyteläisiä. Uhlen Roth Layn alueen erityiset geologiset olosuhteet edistävät rypäleiden fysiologisen kypsyyden saavuttamisesta merkittävästi, ja ne vaikuttavat alueella kasvaneiden viinien yksilölliseen makuun. Geologisessa ajanlaskussa Uhlen Roth Lay kuuluu devonikauden varhaisvaiheeseen. Tarkemmin sanottuna alueella on sedimenttejä Emsin kvartsiittia sisältävistä Oberemsin/Lahnsteinin välikerroksesta ja Hohenrheinin kerrostumien vanhemmasta osasta. Kiviaineksessa on hyvin paljon magnesiumia, alumiinia ja eritoten rautaa. Joissakin kivissä on 8 prosenttia rautaoksideja pienten, halkaisijaltaan vain 0,25 mm:n suuruisten pallojen sisällä hiekanjyvien keskellä. Yksittäisiä hiukkasia sitoo yhteen piioksidi, minkä vuoksi kivi on niin kovaa. Näin muodostunut rapautunut kivinen maaperä on regosolia, joka koostuu erilaisista, useimmiten silttipitoisista, saviliuskeista. Maaperän pH on alhaisempi kuin viereisillä SAN-alueilla (noin 6,0, kun taas viereisillä alueilla se on 7,5). Se, että maaperässä on suhteellisen vähän savihiukkasia mutta suuri kivipitoisuus (yli 50 %), tarkoittaa, että maaperä on hyvin ilmavaa aina alakerroksiin asti. Erityislaatuisen mikroflooran ja -faunan ohella tämä tarkoittaa, että tämän alueen viineillä on hyvin erilaiset aistinvaraiset ominaisuudet kuin viereisillä SAN-alueilla tuotetuilla viineillä. Monet Uhlen Roth Lay -viinit ovat luonteeltaan hyvin hienostuneita. Vaikka nuoret viinit ovat tavallisesti hyvin sulkeutuneita, niillä on huomattavaa kypsymispotentiaalia. Viininviljelyperinne on tuhansia vuosia vanha, ja ihmisen vaikutus näkyy viininviljelyssä. Kivimuurien tukemia terassiviljelmiä perustettiin jo Rooman vallan aikaan. Vuonna 380 jKr. roomalainen runoilija Ausonius kuvasi tällaisia rakennelmia ”amfiteattereiksi”. Lisätodisteena viininviljelystä ovat terasseilta löydetyt roomalaiset kolikot, jotka olivat oletettavasti uhrilahjoja. Alueella on harjoitettu viininviljelyä noista ajoista lähtien. Vuosisatojen kuluessa tuotannon laatua on parannettu jatkuvasti kehittämällä uusia kasvatustapoja (pensasmainen kasvatustapa, tukikepit tai tukilangat) ja uusia rypälelajikkeita (1800-luvun alusta lähtien Riesling-lajike). Viime vuosikymmeninä lisääntynyt ympäristötietoisuus on vaikuttanut ennen kaikkea siihen, että erittäin liukoisia kivennäislannoitteita käytetään koko ajan vähemmän. Tämän ansiosta luontaiset mikrofloora- ja mikrofaunapopulaatiot ovat palautuneet maaperään, ja ravinteiden imeytyminen tapahtuu kationinvaihdon ohella yhä useammin kompleksisempien molekyylien inkorporaation kautta symbioottisessa vuorovaikutuksessa juuristossa olevien mikrobien kanssa. Nämä mikrobit toimivat välittäjinä maaperän erityisen orgaanisen aineksen ja mineralogisen aineksen välillä, mikä tuo viiniin entistä ainutlaatuisempaa makua.

Edellä kuvattu yhteys pätee yhtä lailla Sekt b.A.-viineihin.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Euroopan unionin, Saksan liittotasavallan ja Rheinland-Pfalzin osavaltion voimassa olevissa laeissa ja asetuksissa määritetään, mitä tietoja etiketeissä ja pakkauksissa on oltava. Viinin on läpäistävä virallinen tarkastus, jotta alkuperänimitykseen liittyviä perinteisiä merkintöjä voidaan käyttää etiketissä. Vain virallisen tarkastuksen erityisvaatimukset täyttäville viineille annetaan viralliset tarkastusnumerot. Niissä on useita lukuja, jotka ilmaisevat tarkastavan tahon, tilan numeron, tarkastukseen toimitettujen viinien määrän sekä vuoden, jona viinit toimitettiin tarkastukseen tai jona tarkastusnumero myönnettiin. Tarkastusnumero on ilmoitettava etiketissä. Perinteiset ilmaisut ”Qualitätswein”, ”Prädikatswein” ja ”Sekt b.A.” ovat kytköksissä alkuperänimitykseen ja voivat korvata nimityksen ”SAN”.

Linkki tuote-eritelmään

www.ble.de/eu-qualitaetskennzeichen-wein

(1) EYVL L 9, 11.1.2019, s. 2.